Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8491

c) A „4. Technikusi ágazatok” cím alatt a melléklet a következő szöveggel egészül ki: „Ausztriában az alábbi képesítésekre vonatkozó képzések: – erdésztechnikus (»Förster«), – műszaki tanácsadó (»Technisches Büro«), – munkaerő-közvetítő (»Überlassung von Arbeitskräften – Arbeitsleihe«), – munkaközvetítő (»Arbeitsvermittlung«), – befektetési tanácsadó (»Vermögensberater«), – magánnyomozó (»Berufsdetektiv«), – biztonsági őr (»Bewachungsgewerbe«), – ingatlanügynök (»Immobilienmakler«), – ingatlankezelő (»Immobilienverwalter«), – reklám- és hirdetési ügynök (»Werbeagentur«), – építésiszervező (»Bauträger, Bauorganisator, Baubetreuer«), – adósságbehajtó (»Inkassoinstitut«), amely képesítések megszerzéséhez összesen legalább tizenöt éves oktatás és szakképzés szükséges, amely nyolcéves kötelező oktatásból és az azt követő legalább ötéves középfokú műszaki vagy kereskedelmi tanulmányokból áll, amelyek végén műszaki vagy kereskedelmi érettségi vizsgát kell tenni, kiegészítve egy legalább kétéves munkahelyi oktatással és képzéssel, amelynek végén szakirányú vizsgát kell tenni. 2004/60/II. szám – biztosítási tanácsadó (»Berater in Versicherungsangelegenheiten«), amely képesítés megszerzéséhez összesen legalább tizenöt éves oktatás és szakképzés szükséges, amely egy strukturált képzési keretben megvalósított hatéves olyan képzési időszakot foglal magában, amely egy három éves gyakornoki időszakból és egy három éves szakmai gyakorlati és képzési időszakból áll, amelynek végén vizsgát kell tenni. – tervező kőművesmester /tervezés és műszaki számítások (»Planender Baumeister«), – tervező ácsmester /tervezés és műszaki számítások (»Planender Zimmermeister«), amely képesítések megszerzéséhez összesen legalább tizennyolc éves oktatás és szakképzés szükséges, amely egy strukturált képzési keretben megvalósított hatéves olyan képzési időszakot foglal magában egy legalább kilenc éves szakképzési időszakkal, amely négyéves középfokú műszaki tanulmányokból és ötéves szakmai oktatásból és képzésből áll, amelynek végén szakirányú vizsgát kell tenni, amely a szakma gyakorlására és gyakornokok képzésére jogosít annyiban, amennyiben e képzés épületek tervezésére, műszaki számítások elvégzésére és az építkezések felügyeletére jogosít (»Mária Terézia-féle kiváltság«).” II. JOGI FOGLALKOZÁSOK 377 L 0249: A Tanács 1977. március 22-i 77/249/EGK irányelve az ügyvédi szolgáltatásnyújtás szabadsága tényleges gyakorlásának elősegítéséről (HL L 78. szám, 1977.3.26., 17. o.), az alábbi módosításokkal: – 179 H: A csatlakozás feltételeiről és a szerződések kiigazításáról szóló okmány – a Görög Köztársaság csatlakozása (HL L 291. szám, 1979.11.19., 17. o.), – 185 I: A csatlakozás feltételeiről és a szerződések kiigazításáról szóló okmány – a Spanyol Királyság és a Portugál Köztársaság csatlakozása (HL L 302. szám, 1985.11.15., 23. o.). Az 1. cikk (2) bekezdése a következő szöveggel egészül ki: „Ausztria: »Rechtsanwalt«, Finnország: »Asianajaja/Advokat«, Svédország: »Advokat«.” III. ORVOSI ÉS EGYÉB GYÓGYÍTÓ TEVÉKENYSÉGEK 1. Orvosok 393 L 0016: A Tanács 1993. április 5-i 93/16/EGK irányelve az orvosok szabad mozgásának elősegítéséről, illetve az orvosi oklevelek, bizonyítványok és képesítés megszerzéséről szóló egyéb tanúsítványok kölcsönös elismeréséről (HL L 165. szám, 1993.7.7., 1. o.).

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes